google/wiki40b huggingface dataset:
Saint-Pierre-des-Ormes

Poloha

Obec má rozlohu 10,12 km². Najvyšší bod je položený 104 m n. m. a najnižší bod 68 m n. m.

Obyvateľstvo

Počet obyvateľov obce je 224 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Yehoshua Lakner

Život

Narodil sa a vyrástol v Bratislave. V roku 1941 emigroval do Palestíny. V rokoch 1943-1948 študoval okrem iných u Ödöna Pártosa a Alexandra Boskoviča. V roku 1952 študoval v USA na hudobnej škole Tanglewood u Aarona Coplanda. V rokoch 1950-1963 pôsobil ako učiteľ na Rubinovej hudobnej akadémii v Tel Avive. Od roku 1959 pracoval v nemeckom Studio für elektronische Musik pri Nordwestdeutscher Rundfunk v Kolíne nad Rýnom s Mauriciom Kagelom a Karlheinzom Stockhausenom.
V roku 1963 sa kvôli doliečovaniu svojho syna z detskej obrny presťahoval do Švajčiarska. Tam pracoval ako skladateľ scénickej hudby pre rôzne divadelné predstavenia, v rokoch 1974-1987 pôsobil ako učiteľ hudobnej teórie na konzervatóriu v Zürichu.

Dielo

Z Laknerovho raného obdobia pochádzajú kompozície, ktoré sa slobodne pohybujú medzi neoklasicizmom a serializmom. Jeho Toccata pre orchester (1958) získala Engelovu cenu mesta Tel Aviv.
Pre avantgardné predstavenia zürišského divadla Theater an der Winkelwiese v 60. rokoch vytvoril Lakner z montáží magnetofónových nahrávok abstraktnú scénickú hudbu v štýle musique concrète. V 80. rokoch došlo v jeho tvorbe k obrate, ktorý súvisel so získaním počítača Commodore 64. Začal experimentovať s algoritmami, ktoré vytvárali zvuky a zároveň grafické efekty na obrazovke. Svoje životné dielo skomponoval Lakner práve pre tento „hudobný nástroj“ v programovacom jazyku BASIC. Niekedy je priebeh programov presne určený, inokedy je generovaný náhodne alebo ho možno ovládať pomocou klávesnice.
S týmito graficko-hudobnými kompozíciami, ktoré nazýval skratkou AVZG (nem. Audio-Visuelle Zeit-Gestalten, dosl. audiovizuálne formy v čase), vystupoval na koncertoch a výstavách (Londýn 1991, Tel Aviv 1993, Bazilej 1994, Zürich 1996). V rokoch 1996-1999 pracoval na projekte o švajčiarskom maliarovi Giovannim Segantinim („Segante-Projekt“), ktorý uviedol v roku 1999 v Zürichu a Miláne a v roku 2000 v Bratislave.
Florina

Dejiny

V staroveku sa oblasť okolo mesta Florina nazývala Λυγκηστίς (Lingistis), žili tu staromacedónske kmene, ktoré ovládol macedónsky kráľ Filip II. Pred príchodom gréckych Macedóncov tu žili trácki Brygovia, ktorí odišli do Malej Ázie a boli známi ako Frýgovia. V 6. stor. po Kr. sa tu usadili Slovania, ktorí sa pomiešali a asimilovali pôvodné grécke obyvateľstvo. Dnešné mesto tu bolo založené niekedy počas Byzantskej doby pod menom Χλέρινον (Chlerinon), čo v gréčtine znamená zelené, nakoľko okolie mesta má zelenú vegetáciu. V 15. stor. mesto dobyli Osmanskí Turci. Počas tureckej doby sa mesto volalo už ako Florina, meno je pravdepodobne albánskou skomoleninou gréckeho Chlerinon, či Chlerinos. V meste žilo mnoho Albáncov. Začiatkom 20. stor. žilo vo Florine 3 544 Slavofónnych Grékov, 800 bulharsky cítiacich sa Slovanov, asi 6 000 moslimov (Albánci, Slovania, Turci) a asi 70 gréckych Arumunov. Miestne kresťanské slovanské obyvateľstvo sa totiž koncom 19. stor. rozdelilo na "Grékov" a "Bulharov", podľa príslušnosti k jednotlivým patriarchátom. V roku 1912 mesto ovládli Gréci. Následne sa tu usadili ďalší Slavofóoni Gréci a Arumuni z dnešného Severného Macedónska. V roku 1923 sa konala Grécko-turecká výmena obyvateľov, všetci miestni moslimovia odišli do Turecka. Z Turecka sa tu usadilo okolo 3 000 grécky hovoriacich Grékov pôvodom z Malej Ázie, Východnej Trácie a Pontu. Bulharsko cítiaci sa Slovania odišli do Bulharska.
Lefkada (ostrov)

Hlavné mesto Lefkada

Dnešné hlavné mesto, je postupne tretím hlavným mestom na ostrove v jeho histórii. Prvým hlavným mestom bol Nyrikos, druhým stredoveká Santa Maura (14. storočie). To bolo roku 1684 presunuté na miesto, kde sa nachádza dodnes, kde v tom období bola len rybárska osada.
Benátčania pri jeho výstavbe uplatnili urbanistický štýl bežný v stredovekej Európe. Po zničujúcom zemetrasení v roku 1825 bolo znovu postavené podľa prísnych anglických antiseizmických pravidiel.

Hrad Santa Maura

Hrad Santa Maura je stredoveká šesťboká pevnosť so siedmimi baštami. Hrad je postavený na výbežku zeme veľkosti 45 m³, ktorý vybieha do Iónskeho mora. Vďaka priekope sa tento výbežok stal umelým ostrovom. Centrum hradu je zo 14. storočia a bolo postavené franským kniežaťom Ioannisom Orsiemom, ktorý dostal Lefkadu ako veno od epirského despotu Nikofera
Walther P99

Opis

Na rozdiel od obvyklých samonabíjacích pištolí P99 nepoužíva vonkajší kohútik, ale vnútorný úderník. Stav úderníku je viditeľný aj hmatateľný na zadnej strane zbrane. Rám P99 je vyrobený z polyméru. Hlaveň a ostatné kovové časti sú chránené povrchovou úpravou.

Munícia

P99 sa pôvodne vyrábala len pre 9mm Luger, v roku 1997 sa objavila verzia používajúca .40 S&W náboje.

Odkazy v kultúre

P99 používa fiktívna postava James Bond, britský tajný agent, v novších filmoch série.
Ján Kováčik (protifašistický bojovník)

Životopis

V roku 1925 absolvoval Učiteľský ústav v Banskej Bystrici. Učiteľ na viacerých miestach Slovenska, venoval sa aj osvetovej práci. Od roku 1940 spolupracoval s odbojom na Hornej Nitre. Počas Slovenského národného povstania pôsobil ako veliteľ Handlovskej roty, ktorá budovala opevnenia. Po prechode SNP do hôr 3. novembra 1944 zajatý. Zo zajatia však unikol. Po úteku žil do oslobodenia v ilegalite. S manželkou Máriou mal sedem dcér. Zomrel v Nitre v roku 1977.
Vlajka Saudskej Arábie

Vlajka Saudskej Arábie je zelená s bielym arabským nápisom a s palošom (s rovnou čepeľou). Zelená je farba islamu, Mohameda a Fatimovcov, dynastie odvodzujúcej svoj pôvod od prorokovej dcéry Fatimy. Sečná zbraň symbolizuje výdobytky islamu a vahabitské bojovanie; nad ňou je moslimské vyznanie viery: Nie je boha okrem Allaha a Mohamed je jeho prorok. Tento text zapĺňa blok s dĺžkou rovnej polovici dĺžky vlajky a s výškou rovnou štvrtine jej šírky a číta sa sprava doľava.
Vlajka je v rôznych úpravách známa už od začiatku 19. storočia; s dvoma skríženými mečmi sa používala od roku 1946, neskôr bol pod motto umiestnený iba jeden meč zo zakrivenou čepeľou a vlajka s dvoma mečmi bola vyhradená kráľovi. Posledné úpravy pochádzajú z rokov 1973 a 1981.
OpenSUSE

História

Spoločnosť S.u.S.E vznikla v roku 1992 ako UNIXová konzultačná skupina, ktorá pravidelne uverejňovala softwarové balíčky obsahujúce Softlanding Linux System (SLS), Slackware a tlačené manuály. Prvá CD verzia SLS/Slackware bola uverejnená roku 1994 ako S.u.S.E Linux 1.0. Prvá samostatná distribúcia S.u.S.E Linux bola verzia 4.4 uverejnená v roku 1996.
Meno „S.u.S.E.“, akronym z nemčiny "Software und System Entwicklung" ("Vývoj systémov a softwaru"), sa neskôr skrátilo na SuSE. Od roku 2004 je SUSE vlastnené spoločnosťou Novell,Inc.
Trans-Siberian Orchestra

Trans-Siberian Orchestra (alebo ako skratka TSO) je hudobný projekt, ktorý v roku 1996 v New Yorku založil skladateľ Paul O'Neill, hráč na klávesové nástroje Robert Kinkel a Jon Oliva, spevák a klávesista americkej metalovej skupiny Savatage.
Tvorba orchestra sa zameriava najmä na rockovo-muzikálové albumy, ktorých príbehy sú inšpirované vianočnou tématikou. Súčasťou ich tvorby bývajú aj motívy z vianočných, alebo klasických piesní v rockovej úprave. TSO vznikol pôvodne ako bočný projekt Jona Olivu, k založeniu ho inšpiroval úspech skladby Christmas Eve (Sarajevo 12/24) z albumu Dead Winter Dead, ktorý vydala jeho pôvodná kapela Savatage.

World Tour 2014

21. januára 2014 vystúpi v rámci turné World Tour 2014 Trans-Siberian Orchestra prvý raz v Česku, v Prahe.
Liercourt

Poloha

Obec má rozlohu 5,53 km². Najvyšší bod je položený 104 m n. m. a najnižší bod 7 m n. m.

Obyvateľstvo

Počet obyvateľov obce je 353 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzichladič plniaceho vzduchu

Medzichladič plniaceho vzduchu, skrátene len medzichladič  (ang. Intercooler), alebo aj chladič plniaceho vzduchu je zariadenie na výmenu tepla v motoroch prepĺňaných turbodúchadlom alebo kompresorom. Jeho úlohou je ochladzovať stlačený vzduch z dúchadla, čo má za následok zvýšenie hustoty plniaceho vzduchu a tým aj zvýšenie hmotnosti pracovnej náplne valca a teda vyšší výkon motora. Nižšia teplota stlačeného vzduchu umožňuje zvýšiť plniaci tlak a tiež zároveň znižuje riziko samovoľného vznietenia plynov ešte pred fázou jeho kontrolovaného vzplanutia, ktoré je problémom zážihových motorov.
Medzichladiče sa môžu líšiť najmä rozmermi a obsahom, mierne potom aj vzhľadom a umiestnením v automobile. Rovnako ako vzduchový filter sa medzichladič umiestňuje do motorového priestoru tak, aby mal čo najväčší prísun vzduchu, ktorý o automobil naráža v závislosti na jeho rýchlosti. Preto sú medzichladiče tým viac účinnejšie, čím rýchlejšie sa vozidlo pohybuje, pretože to má za následok väčší a rýchlejší prísun chladnejšieho vzduchu.
Pojem "medzi" pochádza z anglického inter, čo má pôvod ešte v historických lietadlových motoroch, v ktorých medzichladiče ochladzovali vzduch medzi jednotlivými kompresormi. V dnešných automobilových motoroch sa tak technicky nachádzajú "dochladzovače" (ang. aftercooler), pretože sa nachádzajú až za turbodúchadlom či kompresorom.

Konštrukcia

Väčšinou sa používanú vodné chladiče plniaceho vzduchu. Ide o rúrkové chladiče s priečnym prúdením. Chladiaca voda prúdi rúrkami, ktoré sú usporiadané do niekoľkých radov na oboch koncoch ukončených komorami. Tie zabezpečujú otáčanie prúdu vody tak, aby postupne prešla celým chladičom. Rúrky sú často mosadzné, na vonkajšej strane vybavené rebrami pre zlepšenie prestupu tepla. Plniaci vzduch prechádza chladičom kolmo na rúrky.
Dym

Dym (iné názvy: zastarano čad alebo kúr, čierny hustý štipľavý aj: čmud alebo smud) sú drobné viditeľné časti (popol, popolček, sadze) rozptýlené vo vzduchu (aerosól) ako produkt nedokonalého spaľovania.
Pevné časti dymu môžu pôsobiť v atmosfére ako kondenzačné jadrá. Preto oblasti vzniku veľkého množstva dymu (napríklad veľké mestské aglomerácie) sú aj miestami so zvýšeným výskytom hmly.

Nebezpečenstvo dymu

Mnohé zložky dymu sú toxické alebo dráždivé. Najnebezpečnejšie sú oxid uhličitý a oxid uhoľnatý, ktoré môžu viesť k otrave, niekedy spolu s kyanovodíkom a fosgénom. Inhalácia dymu môže preto veľmi rýchlo viesť k strate vedomia. Dym zmiešaný s hmlou vytvára smog, ktorý je obzvlášť nebezpečný pre astmatikov.

Rozdiel medzi dymom a hmlou

Dym je rozptýlená nerozpustná pevná látka v plynnej látke (napr. mikročiastočky popola vo vzduchu), hmla je nerozpustná kvapalná látka v plynnej látke (napr. čiastočky vodnej triešte vo vzduchu).
Salmonelová septikémia

Patogenéza a rizikové faktory

Podstatou je preniknutie obyčajne len v tráviacom trakte pôsobiacej salmonely do krvného obehu. Imunitný systém si s patogénom nedokáže poradiť a ten sa začne v krvi bez obmedzení množiť (septikémia v užšom zmysle slova). Vyššie riziko je u detí a ľudí s poruchou imunity (AIDS, rakovina).

Klinický obraz, komplikácie a liečba

Klinický obraz, komplikácie a liečba sa neodlišujú významne od sepsy, spôsobenej iným mikroorganizmom: podávajú sa na vyvolávací činiteľ citlivé antibiotiká, doplňujú sa straty tekutín a elektrolytov, liečia sa prípadné následky zlyhávania alebo zlyhania jednotlivých orgánov.
Gašpar Wagner

Životopis

Po absolvovaní nižších škôl na Slovensku študoval na univerzite vo Wittenbergu. Roku 1574 vydal knižne príležitostné verše na pamiatku sobáša T. Vranku s D. Branczovou.
Larry Flynt

Životopis

Narodil sa v Magoffin County v Kentucky do chudobných pomerov. Matka sa rozviedla s otcom alkoholikom a keď mal desať rokov presťahoval sa s ňou do Indiany.
Ako pätnásťročný v roku 1958 narukoval do armády, neskôr prestúpil k námorníctvu, odkiaľ odišiel v roku 1964 a otvoril prvý striptízový klub v Daytone v Ohiu, ku ktorému pribudli ďalšie kluby. V roku 1974 vyšlo prvé číslo magazínu Hustler.
Bol päťkrát ženatý, najdlhšie so štvrtou manželkou Altheou od roku 1976 do roku 1987. Althea, chorá na AIDS, zomrela pravdepodobne na predávkovanie heroínom. Má päť detí.
Od roku 1978, kedy ho postrelil atentátnik, je ochrnutý od pása nadol. Joseph Paul Franklin, ktorý je vo výkone trestu za štyri vraždy, sa k svojmu činu prihlásil dobrovoľne po tom, ako bol v USA uvedený film Miloša Formana Ľud verzus Larry Flint. Priznal sa, že impulzom k streľbe bola fotografia v časopise „Hustler“, na ktorej súložil beloch s černoškou (Franklin bol členom rasistického Kukluxklanu). Po doznaní požiadal o trest smrti.
Po Franklinovom útoku sa presťahoval s Altheou do Los Angeles, kde si v Bel Air kúpil honosné sídlo.
Najstaršia dcéra Tonya Flynt-Vega sa ho zriekla, stala sa z nej zarytá kresťanská bojovníčka proti pornografii a v roku 1998 ho vo svojej knihe Hustled obvinila, že ju ako dieťa zneužíval, čo Flynt poprel.

Flyntove podniky

V roku 1970 otvoril s bratom Jimmym, ktorý je jeho celoživotný obchodný partner, osem striptízových klubov v mestách Columbus, Toledo, Akron a Cleveland v štáte Ohio.
Ponteilla

Poloha

Obec má rozlohu 13,78 km². Najvyšší bod je položený 135 m n. m. a najnižší bod 52 m n. m.

Obyvateľstvo

Počet obyvateľov obce je 2 782 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mœuvres

Poloha

Obec má rozlohu 7,38 km². Najvyšší bod je položený 96 m n. m. a najnižší bod 53 m n. m.

Obyvateľstvo

Počet obyvateľov obce je 463 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Badailhac

Poloha

Obec má rozlohu 12,48 km². Najvyšší bod je položený 1 023 m n. m. a najnižší bod 677 m n. m.

Obyvateľstvo

Počet obyvateľov obce je 119 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viodos-Abense-de-Bas

Poloha

Obec má rozlohu 12,71 km². Najvyšší bod je položený 420 m n. m. a najnižší bod 110 m n. m.

Obyvateľstvo

Počet obyvateľov obce je 756 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ankylozujúca spondylitída

Charakteristika

Príznaky ankylozujúcej spondylitídy vyplývajú zo zápalového procesu, ktorý často postihuje predovšetkým krížovobedrové kĺby (pripájajú panvové kosti ku krížovej). Po nich zvyčajne nasledujú medzistavcové kĺby, môže však postihnúť aj iné.
U časti pacientov začína v zapálených tkanivách okolo kĺbov rásť nová kosť. Dochádza k zrastaniu, stuhnutiu kĺbov, ktoré prestávajú byť pohyblivé. Zápalové procesy niekedy zasahujú aj oči, pľúca, srdce a črevá. Príznaky sa objavujú zvyčajne vo veku 16 až 40 rokov, priemerný vek začiatku choroby je 24 rokov.

Príznaky

Typickými príznakmi sú: Bolesť a stuhnutosť v dolnej časti chrbta, sedacej časti a horných zadných častiach oboch stehien. Objavuje sa nenápadne - spravidla býva horšia ráno, miernym cvičením sa aspoň čiastočne odstráni, ale v pokoji sa znovu vráti. Postupne dochádza k obmedzeniu pohybu chrbtice vo všetkých smeroch a zníženej schopnosti roztiahnuť hrudník, trvalému narovnaniu zakrivení spodnej časti chrbta. Horná časť chrbtice môže vybočiť, obmedzená je aj pohyblivosť krku.
Až 30% ľudí s ankylozujúcou spondylitídou máva spravidla opakovane zápal uveálneho traktu. Bežne býva postihnuté len jedno oko, ale pri záchvate choroby môže ísť o ktorékoľvek.
Tango (tanec)

UNESCO

V roku 2009 bola modrotlač zapísaná na zoznam nehmotného kultúrne dedičstva ľudstva UNESCO. Zápis je spoločný pre Argentínu a Uruguaj.
Myslavský potok

Prameň

Pramení vo Volovských vrchoch na juhojuhovýchodnom svahu Predného holiska (948,6 m n. m.) v lokalite Panský les, v nadmorskej výške približne 760 m n. m.

Smer toku

Na hornom toku tečie juhovýchodným smerom, severne od obce Hýľov sa prechodne stáča na východ, potom tečie do obce Nižný Klátov znovu na juhovýchod. Po pribratí Nižnoklátovského potoka v obci pokračuje východným smerom, nad sútokom s prítokov z oblasti Girbeša sa opätovne stáča a tečie na juhovýchod cez mestskú časť Myslava. Južne od Všešportového areálu v košickej mestskej časti Juh mení smer toku na východ, pričom k Barci výrazne meandruje, ďalej už pokračuje napriameným korytom. Južne od križovatky ulíc Nižné kapustníky - Slanecká sa stáča na východojuhovýchod, tečie v podzemí popod mestskú časť Nad jazerom.

Ústie

Do Hornádu sa vlieva na území mesta Košice, na východnom okraji mestskej časti Nad jazerom (v priestore severne od Námestia košických mučeníkov), v nadmorskej výške cca 190 m n. m.
Boisyvon

Poloha

Obec má rozlohu 3,85 km². Najvyšší bod je položený 270 m n. m. a najnižší bod 170 m n. m.

Obyvateľstvo

Počet obyvateľov obce je 107 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tarča

Tarča je sídlisko situované južne od centra mesta Spišská Nová Ves. Jeho výstavba prebiehala v 70. rokoch 20. storočia. Bolo to prvé sídlisko v meste, ktoré bolo postavené v tedajšom extraviláne mesta. Tvoria ho stovky bytov a zaraďuje sa medzi najväčšie mestské časti. Sídlisko má nákupné stredisko, obchody s potravinami, základnú školu na Lipovej ulici, základnú školu a osemročné gymnázium na Javorovej ulici, materskú školu, domov dôchodcov, požiarnu zbrojnicu. Územie je obsluhované linkami mestskej hromadnej dopravy.
Štúdium veľkých filozofov

Štúdium veľkých filozofov je podmienka toho, aby sme dospeli k jasnému a pravému filozofovaniu. Pri tomto štúdiu sa jednotlivec môže cítiť akoby sa šplhal po kmeni a vetvách stromu pôvodných filozofických diel. Toto šplhanie sa podarí len vtedy, keď vychádza z nášho vnútorného popudu, znášho vlastného filozofovania, ktoré sa práve pri tomto štúdiu prebúdza.
V rámci štúdia veľkých filozofov ako cesty k pravému filozofovaniu je nevyhnutné vybrať si podobu tejto cesty, čiže zodpovedať si otázku Ktorého z veľkých filozofov by som chcel nielen čítať, ale aj dôkladne premyslieť a spracovať?
Odpoveď na tuto otázku si musí nájsť každý sám. Nemožno ju predpísať, predložiť ako niečo definitívne platné, nie je to ani nič vonkajšie. Treba si tu zachovať možnosť a odvahu k pokusom. Výber treba spraviť rozhodne, ale nelpieť na ňom, ale neustále overovať a opravovať. Nejde tu však o ľubovôľu, lež treba tu postupovať s vážnosťou, ktorá nás nakoniec privedie k jednote.
Belize City

Belize City je najväčšie mesto Belize s počtom obyvateľov približne 78 000  / 50 000 - 60 000. Je centrom hospodárskej aktivity, nachádza sa v okrese Belize. Bývalé hlavné mesto, v roku 1961 značne poškodené hurikánom Hattie.
Chrbát (geomorfológia)

Chrbát je morfografický termín. Ide o pretiahnutú vyvýšeninu s výraznými okrajovými svahmi a plochou alebo zaoblenou vrcholovou časťou.
Capia štrbina

Názov

Odvíja sa od názvu Capieho plesa, ktoré tak pomenovali pytliaci podľa hojného výskytu kamzíkov - capov. Sedlo dostalo samostatný názov len v horolezeckej literatúre 30. rokov 20. storočia.

Turistika

Do sedla nevedie turistická značka.
Vodná vlna

Vodná vlna je jedna z mnohých foriem vĺn. Ide o povrchovú vlnu na hladine tekutiny medzi vodou a vzduchom.
Na vznik vodnej vlny je potrebný impulz (vhodenie kameňa, zemetrasenie, vietor), vodná vlna sa následne šíri všetkými smermi od miesta vzniku.
Bhután

Poloha a charakter územia

Bhután je typickým príkladom hornatej krajiny. Takmer 50 % rozlohy sa nachádza v nadmorskej výške nad 3 000 m n. m. Najvyššou horou tejto malej krajiny je Kulagangri (7 554 m). Vo výškach nad 4 500 m n. m. leží trvalo sneh a vyskytujú sa tu horské ľadovce. Riečna sieť je dosť rozvinutá, najdôležitejšími riekami sú Amo, Kuri, Manas a Sankosh (najdlhšia rieka 190 km). Lesy pokrývajú viac ako 55 % rozlohy krajiny. V južnej časti sú monzúnové lesy, vo vyšších polohách sú zmiešané lesy, zložené z borovíc, jedlí a dubov. V lesoch nachádza svoj domov veľa cicavcov, ako tigre, slony a jaky.

Podnebie

Na väčšine územia prevláda chladné a suché vysokohorské podnebie, na juhu ale prevláda subtropické podnebie vlhkého monzúnového typu. Obdobie dažďov trvá od apríla či mája do septembra až októbra. Priemerne v Bhutáne ročne spadne 1 500 až 3 000 mm zrážok. V hlavnom meste Thimphu je priemerná teplota v januári 0 °C a úhrn zrážok 15 mm, v júli potom 15 °C a 373 mm.

Hospodárstvo

Bhután patrí k najchudobnejším krajinám sveta. Poľnohospodárstvo zamestnáva 93 % Bhutáncov v produktívnom veku, ale orná pôda zaberá iba 8 % rozlohy štátu, pastviny potom ďalších 6 %. Túto situáciu navyše komplikuje stále pretrvávajúci feudálny systém, majiteľmi väčšiny tejto pôdy sú lamaistické kláštory a veľkostatkári. Pestuje sa hlavne ryža, pšenica, jačmeň, proso, kukurica, zemiaky, juta, pohánka, bavlna, strukoviny a tabak. Na juhu sa rozvíja sadárstvo. Kočovníci pasú kone, ovce, jaky, muly a kozy, ďalej sa chovajú ošípané a dobytok. Celkom rozvinuté je lesníctvo. Ťaží sa hlavne teakové drevo.
V Bhutáne sa ťaží čierne uhlie, vápenec, mramor, sadrovec a grafit. Iba v 70. rokoch tu vznikali prvé priemyselné závody: textilné, spracúvajúce ovocie, vodné elektrárne, cementárne, zápalkárne a píly. Dlhú tradíciu tu majú umelecké remeslá ako tkáčstvo, rezbárstvo, výroba ručných zbraní a kovových predmetov. Zatiaľ malú, ale stále významnejšiu úlohu hrá cestovný ruch. Hranice boli pre cudzincov otvorené až v roku 1974. Značné príjmy do štátnej pokladnice prináša vývoz elektrickej energie do Indie. Ale aj tak je bhutánske hospodárstvo dosť závislé od zahraničnej pomoci.
Just Be (album)

Just Be: Train Tour

Just Be: Train Tour je koncertné turné na podporu jeho albumu Just Be. Turné začalo dňa 20. mája 2004 v meste Breda, kde bol Tiësto oficiálne povýšený starostom mesta Haag na dôstojníka Royal-Nassau.
Sósos z Pergamu

Sósos (starogr. Σῶσος) bol grécky mozaikár v 2. storočí pred Kr.
Sósos, pergamský umelecký mozaikár z 2. storočia pred Kr., sa preslávil svojími realistickými mozaikami, ktoré vyvolávali dojem maľby. Mozaiky zhotovoval z vytesaných farebných kamienkov v tvare kocky, ktoré dokolale k sebe priliehali. Táto technika sa pravdepodobne vyvinula na Sicílii v polovici 3. storočia pred Kr. Plínius uvádza, že bol autorom majstrovsky zhotovených mozaík Nevymetenej podlahy (starogr. ασάρωτος οικος – asarótos oikos) a Pijúcich holubíc, ktorých obraz sa zrkadlil na vodnej hladine v nádobe. 
Obe tieto kompozície sa zachovali v niekoľkých (hlavne rímskych) kópiách či adaptáciách. Nevymetená podlaha, zobrazuje škrupiny, rybie kosti, stopky z ovocia a ďalšie zvyšky zo stola, ktoré vrhajú tiene. Najlepšie zachovaná kópia tohto výjavu je dnes umiestnená vo Vatikánskom múzeu. Druhú, zobrazujúcu skupinu holubíc sediacich na okraji misy, z ktorej pijú vodu, našli v Hadriánovej vile v Tivoli. Avšak ani táto kópia, alebo nejskoršie verzie z ostrova Délos, ktoré zobrazujú tri holubice sediace na okraji misy, alebo akéhosi bazénika, a tiež ďalšie, o niečo mladšie, z Pompejí, znázorňujúce šesť holubíc vrátane jednej v lete a dvoch na zemi, nie sú zhotovené tak zručne (so zrkadlením) ako to pôvodné dielo od Sósa, opísané Plíniom.
KIO

KIO (skratka z anglického KDE Input / Output) je súčasť architektúry prostredia KDE. Poskytuje aplikáciám prístup k súborom, webovým stránkam a iným vzdialeným objektom pomocou jediného rozhrania API. Aplikácie naprogramované s orientáciou na KIO, napríklad Konqueror, môžu pracovať so vzdialene uloženými súbormi úplne rovnakým spôsobom ako s lokálnymi súbormi. Konqueror je vďaka tomu rovnako tak výkonný správca súborov ako webový prehliadač.
Súčasťou KIO sú moduly nazvané KIO slaves, voľne preložené Otroci KIO, ktoré podporujú jednotlivé protokoly (HTTP, FTP, SMB, SSH, FISH, SVN, tar a ďalšie). Tieto moduly potom môžu využívať ďalšie aplikácie KDE; vďaka nim je možné napríklad v editore textu Kate otvoriť a upravovať súbor uložený na vzdialenom počítači prístupný pomocou protokolu FTP. Zoznam protokolov, ktoré operačný systém aktuálne podporuje, možno nájsť napr. pomocou programu Kinfocenter na stránke "protokoly".